Szexelő nő nyögései zavarták meg az esküvőt – videó
Éppen a menyasszonyt vezették az oltárhoz, amikor egy nő nyögései kezdtek el üvölteni a hangszórókból.
Igazán emlékezetesre sikerült egy esküvő Brazíliában, de egyáltalán nem úgy, ahogy azt az ifjú pár elképzelte. Amikor ugyanis a menyasszony Felix Mendelssohn Nászindulójának dallamaira bevonult oltárnál várakozó vőlegényéhez, a zene váratlanul abbamaradt, és egy szexelő nő hangos nyögései kezdtek el üvölteni a hangszórókból.

A teljesen egyértelmű hangokra persze azonnal oda lett a meghitt hangulat, és a násznép tagjai nevetésbe törtek ki. Miközben a vőlegény a homlokát fogta szégyenében.

Barátaik elmondása szerint a pár spórolni akart, ezért zenészek helyett az internetről töltötték le a bevonuló zenét, de azt nem hallgatták végig, és nem tudták, hogy mivel ér véget – írta a Mirror.

(Kiemelt fotó: Facebook/Yahoo UK & Ireland)
Élet-Stílus